Lampor (Setan Akasa), wujud kaya manungsa, duwe suwiwi, sirah sapi. Lakune dibarengi suwara kemrosak lan mahanani banjir, lesus, lan bebendu liyane. Pangusire kanthi nabuh kenthong titir. Laha ( Wujud kewan sikil papat, sirah manuk, senenge ngganggu sato iwen). Blorong (Wujud wanita ayu, dhadha semog, awak ula. Mapan ing rawa, tlaga. Bisa aweh pesugihan, nanging wong sing golek pesugihan, yen mati dadi bature). Thuyul (Setan Gundhul). Wujud bocah cilik umur 5 taun, seneng nyolong dhuwit diwenehake marang wong sing ngingu/momong. Wong sing ngingu pendhak sore nyawisake kacangijo, dene sing wadon terkadhang kudu gelem nyusoni. Sato (wujud kewan sikil papat, senenge angslup ing weteng kewan, temah lara abuh). Geblug (Sambang Gebluk), seneng ngganggu sato iwen lan rajakaya.